Galaktikos sergėtojai: II dalis

Galaktikos sergėtojai: II dalis () – 2017 m. JAV mokslinės fantastikos filmas, sukurtas pagal to paties pavadinimo „Marvel“ komiksų superherojų komandą. Tai filmo „Galaktikos sergėtojai“ (2014 m.) tęsinys. Filmo scenarijaus autorius ir režisierius James Gunn. Filmo aktorių ansamblis: Chris Pratt, Zoe Saldaña, Dave Bautista, Vin Diesel, Bradley Cooper, Michael Rooker, Karen Gillan, Pom Klementieff, Elizabeth Debicki, Chris Sullivan, Sean Gunn, Sylvester Stallone ir Kurt Russell. Tai 15-asis „Marvel Cinematic Universe“ (MCU) filmas. Filme sergėtojai keliauja po kosmosą ir padeda Piteriui Kvilui sužinoti daugiau apie jo paslaptingą kilmę.

Visame pasaulyje filmas uždirbo daugiau nei 863 milijonus JAV dolerių ir tapo aštuntuoju pelningiausiu 2017 m. filmu, taip pat aplenkė savo pirmtaką. Filmas sulaukė pagyrimų dėl vaizdo, režisūros, garso takelio, humoro ir vaidybos, nors kai kurie kritikai jį laikė prastesniu už originalą. Filmo tęsinys „Galaktikos sergėtojai: III dalis“ išleistas 2023 m. gegužės 5 d.

Vaidmenys 

 Chris Pratt – Piteris Kvilas,
 Zoe Saldaña – Gamora,
 Dave Bautista – Draksas,
 Vin Diesel – Grūtas,
 Bradley Cooper – Roketas,
 Michael Rooker – Jondu,
 Karen Gillan – Nebula,
 Pom Klementieff – Mantis,
 Elizabeth Debicki – Ajaša,
 Chris Sullivan – Taserface,
 Sean Gunn – Kraglinas,
 Sylvester Stallone – Stakaras,
 Kurt Russell – Ego

Išnašos 

2017 filmai
Veiksmo filmai
Nuotykių filmai
JAV mokslinės fantastikos filmai
Marvel Cinematic Universe